EUROOPAN PARLAMENTIN PÄÄTÖSLAUSELMA,  
annettu 17 päivänä huhtikuuta 2013,  
joka sisältää huomautukset, jotka ovat erottamaton osa päätöstä vastuuvapauden myöntämisestä 
Euroopan koulutussäätiön talousarvion toteuttamisesta varainhoitovuonna 2011  
EUROOPAN PARLAMENTTI,  joka  
— ottaa huomioon Euroopan koulutussäätiön lopullisen tilinpäätöksen varainhoitovuodelta 2011,  
— ottaa huomioon tilintarkastustuomioistuimen kertomuksen Euroopan koulutussäätiön tilinpäätöksestä 
varainhoitovuodelta 2011 sekä säätiön vastaukset (  1 ), 
— ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),  
— ottaa huomioon Euroopan unionin toiminnasta tehdyn sopimuksen 319 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. ke ­
säkuuta 2002 annetun neuvoston asetuksen (EY, Euratom) N:o 1605/2002 (  2 ) ja erityisesti sen 185 ar ­
tiklan,  
— ottaa huomioon unionin yleiseen talousarvioon sovellettavista varainhoitosäännöistä ja neuvoston ase ­
tuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamen ­
tin ja neuvoston asetuksen (EU, Euratom) N:o 966/2012 (  3 ) ja erityisesti sen 208 artiklan,  
— ottaa huomioon Euroopan koulutussäätiön perustamisesta 16. joulukuuta 2008 annetun Euroopan 
parlamentin ja neuvoston asetuksen (EY) N:o 1339/2008 (  4 ) ja erityisesti sen 17 artiklan,  
— ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta anne ­
tun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta 
varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 
2343/2002 (  5 ) ja erityisesti sen 94 artiklan,  
— ottaa huomioon työjärjestyksen 77 artiklan ja liitteen VI,  
— ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valio ­
kunnan lausunnon (A7-0080/2013),  
A. ottaa huomioon, että Torinossa sijaitseva Euroopan koulutussäätiö, jäljempänä ’säätiö’, perustettiin 
neuvoston asetuksella (ETY) N:o 1360/90 (  6 ); 
B. ottaa huomioon, että tilintarkastustuomioistuin on todennut saaneensa kohtuullisen varmuuden siitä, 
että säätiön varainhoitovuoden 2011 tilit ovat luotettavat ja tilien perustana olevat toimet ovat lailliset 
ja asianmukaiset;  
C. ottaa huomioon, että parlamentti myönsi 10. toukokuuta 2012 säätiön johtajalle vastuuvapauden 
säätiön talousarvion toteuttamisesta varainhoitovuonna 2010 (  7 ) ja vastuuvapauspäätökseen liitetyssä 
päätöslauselmassa se muun muassa  
— kehotti säätiötä ja komissiota ilmoittamaan vastuuvapauden myöntävälle viranomaiselle säätiölle 
varainhoitovuodeksi 2010 tosiasiassa myönnetyn maksuosuuden;  
— kehotti säätiötä keskittymään kustannustehokkaaseen raportointiin, jotta säätiön hallitus ja keskeiset 
sidosryhmät saavat tietoonsa seikat, joiden avulla ne voivat tarkastaa säätiön toimintaa;FI L 308/290 Euroopan unionin virallinen lehti 16.11.2013  
( 1 ) EUVL C 388, 15.12.2012, s. 165.  
( 2 ) EYVL L 248, 16.9.2002, s. 1.  
( 3 ) EUVL L 298, 26.10.2012, s. 1.  
( 4 ) EUVL L 354, 31.12.2008, s. 82.  
( 5 ) EYVL L 357, 31.12.2002, s. 72.  
( 6 ) EYVL L 131, 23.5.1990, s. 1.  
( 7 ) EUVL L 286, 17.10.2012, s. 238.
— kehotti säätiötä panemaan täytäntöön sisäisen tarkastuksen yksikön aiempien tarkastusten yhtey ­
dessä antamat suositukset;  
— kehotti säätiötä tiedottamaan vastuuvapauden myöntävälle viranomaiselle varainhoitovuoden 2010 
talousarvion tarkistamisesta;  
D. ottaa huomioon, että maksusitoumusmäärärahat olivat vuoden 2011 talousarviossa 20 350 000 euroa 
ja maksumäärärahat 19 850 000 euroa (  1 ); 
E. ottaa huomioon, että unionin maksuosuus säätiön talousarvioon vuonna 2011 oli yhteensä 
19 850 000 euroa, kun vuonna 2010 se oli 19 297 822 euroa, mikä merkitsee 2,86 prosentin lisäystä;  
F. ottaa huomioon, että vuoden 2011 lopussa säätiö kirjasi 117 686,58 euron positiivisen talousarviotu ­
loksen;  
Talousarvio- ja varainhallinto  
1. palauttaa mieliin, että unionin maksuosuus viraston talousarvioon vuonna 2011 oli kaikkiaan 
19 850 000 euroa;  
2. kehottaa säätiötä ja komissiota ilmoittamaan vastuuvapauden myöntävälle viranomaiselle säätiölle va ­
rainhoitovuodeksi 2011 tosiasiassa myönnetyn maksuosuuden, koska asia ei käy selvästi ilmi säätiön 
tilinpäätöksestä;  
3. muistuttaa, että säätiön on määrä palauttaa komissiolle vuoden 2011 talousarviotulosta vastaava määrä 
eli yhteensä 117 686,58 euroa;  
4. toteaa säätiön vuotuisen toimintakertomuksen perusteella, että maksusitoumusmäärärahojen käyttöaste 
oli 99,69 prosenttia, mikä vastaa vuoden 2010 käyttöastetta mutta on nimellisarvoltaan suurempi;  
5. toteaa vuotuisen toimintakertomuksen perusteella, että säätiö tarkisti vuonna 2011 talousarviotaan 
kerran sisällyttääkseen siihen käyttötarkoitukseensa sidotut tulot (286 284,28 euroa edellisiltä vuosilta 
ja 4 522,81 euroa kertyneinä korkoina); toteaa, että näitä tuloja ei yleensä ole määritelty siinä vaiheessa, 
kun talousarvio hyväksytään (vuoden 2011 talousarvio hyväksyttiin marraskuussa 2010);  
6. ottaa huomioon, että säätiön mukaan sen käteisvarojen hallinnointiin sovelletaan koulutuksen ja kult ­
tuurin pääosaston kanssa tehtyä yhteisymmärryspöytäkirjaa, jossa on määritetty selvät perusteet tuen 
maksamiselle tiukkojen rahavirtaa koskevien vaatimusten perusteella; toteaa lisäksi, että tilintarkastus ­
tuomioistuimen marraskuussa 2012 tekemän vierailun jälkeen säätiö aikoo laatia ja hyväksyä vuoden 
2013 aikana käteisvarojen hoitoa koskevat viralliset toimintaperiaatteet; kehottaa säätiötä tiedottamaan 
vastuuvapauden myöntävälle viranomaiselle toimista, joita se on toteuttanut hyväksyäkseen käteisvaro ­
jen hoitoa koskevat viralliset toimintaperiaatteet, joiden avulla rahoitusriski voidaan pitää mahdollisim ­
man pienenä ja hajauttaa samalla kun pyritään asianmukaiseen tuottoon;  
Määrärahasiirrot varainhoitovuodelta toiselle ja budjettikohdasta toiseen  
7. panee vuotuisesta toimintakertomuksesta merkille, että kun otetaan huomioon vuodelta 2010 siirrettyjä 
toimintaan liittyviä sitoumuksia koskevat maksut, säätiö pääsi vuonna 2011 saatavilla olevien maksu ­
määrärahojen (19 850 000 euroa) yhteydessä 99,8 prosentin käyttöasteeseen ja että vuonna 2010 
käyttöaste oli 96,5 prosenttia ja vuonna 2009 taas 90 prosenttia;  
8. toteaa vuotuisen toimintakertomuksen perusteella, että säätiö karsi budjettikohtien väliset määrärah ­
asiirrot 12:een vuonna 2011, kun vuonna 2010 niitä oli ollut 15 ja vuonna 2009 puolestaan 33; ottaa 
huomioon, että säätiö siirsi vuoden 2011 sidotuista määristä 13,1 prosenttia seuraavalle vuodelle ja että 
vuonna 2010 vastaava osuus oli 12,8 prosenttia ja vuonna 2009 taas 17 prosenttia;  
9. ottaa huomioon, että seuraavalle varainhoitovuodelle siirrettyjen toimintaa varten tarkoitettujen jakso ­
tettujen määrärahojen (maksattamatta olevat määrät) osuus oli 33 prosenttia kun taas hallintoa varten 
tarkoitetuista jaksottamattomista määrärahoista siirrettiin 3,9 prosenttia;  
10. toteaa, että toiminnan ja talousarvion kohdentamisen uudelleenarvioinnin jälkeen säätiö ehdotti talous ­
arvion uudelleen kohdentamista toiminnan tehostamiseksi, minkä vuoksi maksusitoumusmäärärahoja ja 
maksumäärärahoja siirrettiin osastosta I osastoihin II ja III kaikkiaan 147 340 euroa;  
Julkiset hankinnat  
11. toteaa, että hankintojen alalla peruttiin yhdeksän tarjouskilpailua ja allekirjoitettiin 38 sopimusta ja että 
104 sopimusta oli voimassa 31. joulukuuta 2011;FI 16.11.2013 Euroopan unionin virallinen lehti L 308/291  
( 1 ) Tilinpäätös varainhoitovuodelta 2011, s. 13.
Tilat  
12. toteaa, että tilintarkastustuomioistuimen mukaan säätiön toimitiloja koskeva tilanne on epätyydyttävä ja 
vaarantaa säätiön häiriöttömän toiminnan; kehottaa säätiötä pyrkimään edelleen tyydyttävään lopputu ­
lokseen ja tiedottamaan vastuuvapauden myöntävälle viranomaiselle tämän puutteen korjaamiseksi 
toteutetuista toimista; panee merkille, että säätiö allekirjoittaa piakkoin aluehallinnon kanssa uuden 
palvelusopimuksen, jonka on määrä tulla voimaan helmikuun 2013 lopussa sopimuspuolten saavutta ­
man yhteisymmärryksen mukaisesti;  
Henkilöresurssit  
13. panee vuotuisesta toimintakertomuksesta merkille, että säätiöllä oli henkilöstötaulukossaan vuoden 
2011 lopussa kuusi avointa tointa, kun niitä vuoden 2010 lopussa oli neljä;  
14. panee merkille, että säätiön henkilöstön määrä on nyt 125, kun säätiöön tuli seitsemän uutta työnte ­
kijää ja kymmenen lähti vuonna 2011;  
15. panee vuotuisesta toimintakertomuksesta merkille, että säätiön tehtävien hoitamista varten on käytet ­
tävissä toimia seuraavasti:  
— 90 väliaikaista tointa  
— 32 sopimussuhteista ja paikallista toimihenkilöä  
— kaksi paikallista toimihenkilöä ja  
— yksi työkomennuksella oleva kansallinen asiantuntija;  
Toiminnan tuloksellisuus  
16. panee vuotuisesta toimintakertomuksesta merkille, että säätiö laati tarkistetun luettelon organisaatiota ­
son tulosindikaattoreista parantaakseen tavoitteidensa tarkoituksenmukaisuutta ja mitattavuutta ja saa ­
dakseen koostettua tietoa säätiön ydintoiminnoista ja toiminnasta;  
17. panee lisäksi merkille, että säätiö on kehittänyt ”kojetaulu-hankkeen”, jolla pyritään varmistamaan, että 
sillä on käytössään keskeiset reaaliaikaiset tiedot toimintansa päivittäistä seurantaa ja varsinkin hallin ­
nointia ja raportointia varten;  
18. panee merkille, että säätiö jatkoi menestyksekkäästi jo toisen vuoden ajan Torinon prosessia, jossa 
analysoidaan tiiviisti, dokumentoidusti ja kattavasti ammatillisen koulutuksen uudistamista kussakin 
maassa; ottaa huomioon, että prosessiin kuuluu tärkeimpien toimintatapasuuntausten, haasteiden, ra ­
joitteiden, hyvien käytänteiden ja mahdollisuuksien yksilöiminen, vuoden 2010 analyyseissa tehtyjen 
havaintojen vakiinnuttamiseen tähtäävä konferenssi, sopimus Torinon julkilausumasta sekä niin kutsuttu 
Torinet-aloite näyttöön perustuvaa päätöksentekoa koskevien valmiuksien kehittämiseksi;  
Yhteistyö Euroopan ammatillisen koulutuksen kehittämiskeskuksen (Cedefop) kanssa  
19. panee merkille, että säätiön ja Euroopan ammatillisen koulutuksen kehittämiskeskuksen (Cedefop) 
välinen yhteistyösopimus uusittiin marraskuussa 2009 vuosiksi 2010–2013; ottaa huomioon, että 
säätiö ja Cedefop laativat joka vuosi yhteistyönsä puitteissa yhteisen työohjelman, joka liitetään kum ­
mankin viraston työohjelmaan; pitää myönteisenä säätiön aikomusta raportoida laajemmin tämän 
yhteisen työohjelman täytäntöönpanosta tulevissa vuotuisissa toimintakertomuksissaan;  
20. toteaa, että vuonna 2011 säätiö ja Cedefop tekivät yhteistyötä entistäkin järjestelmällisemmin saadak ­
seen siitä mahdollisimman paljon etua tehtäviensä hoitamiseen ja että tämä johti tietojen jakamiseen 
tarkoitettujen seminaarien järjestämiseen, yhteistyöhön tutkintojen kehittämiseksi, yhteisten unionin 
tason välineiden toteuttamiseen sekä yhteistyöhön ehdokasmaiden vuoden 2012 edistymiskertomusten 
valmistelussa osana ammatillisen koulutuksen eurooppalaisen yhteistyön tehostamisesta laaditun Brug ­
gen julkilausuman seurantaa;  
21. pyytää komissiota kartoittamaan yhdessä Euroopan koulutussäätiön, Euroopan ammatillisen koulutuk ­
sen kehittämiskeskuksen, Euroopan elin- ja työolojen kehittämissäätiön sekä Euroopan työterveys- ja 
työturvallisuusviraston kanssa tarkemmin virastojen nykyistä keskinäistä synergiaa sekä raportoimaan 
vastuuvapauden myöntävälle viranomaiselle näiden neljän viraston integraation mahdollisesta syventä ­
misestä; pyytää kyseisiä virastoja ja komissiota arvioimaan, olisiko tiiviimmän yhteistyön avulla mah ­
dollista saada aikaan mittakaavaetuja ja optimoida tuloksia;FI L 308/292 Euroopan unionin virallinen lehti 16.11.2013
Sisäinen tarkastus  
22. panee merkille, että sisäisen tarkastuksen osasto teki vuonna 2011 säätiön ulkoista ja sisäistä viestintää 
koskevan toiminnallisen tarkastuksen ja sääntöjenmukaisuuden tarkastuksen; toteaa erityisesti, että si ­
säisen tarkastuksen osasto antoi neljätoista suositusta, joista yhtään ei luokiteltu ”kriittiseksi” tai ”erittäin 
tärkeäksi”; toteaa lisäksi, että kaksitoista suositusta oli luokiteltu ”tärkeäksi” ja yksi ”toivottavaksi”;  
23. kehottaa säätiötä panemaan sisäisen tarkastuksen osaston suositukset täytäntöön;  
24. viittaa vastuuvapauden myöntämistä koskevaan päätökseen liittyvien muiden, luonteeltaan yleisten 
huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 
17. huhtikuuta 2013 antamaansa päätöslauselmaan (  1 ).FI 16.11.2013 Euroopan unionin virallinen lehti L 308/293  
( 1 ) Hyväksytyt tekstit, P7_TA(2013)0134 (katso tämän virallisen lehden sivu 374).